(1) ลักษณะผลิตภัณฑ์หรือบริการ

  ลักษณะโครงการที่เปิดดำเนินการอยู่ในปัจจุบัน ในแต่ละโครงการ
  ได้แสดงในเอกสารประกอบแนบท้าย

 ปัจจัยที่มีผลกระทบต่อโอกาสและข้อจำกัดในการประกอบธุรกิจ

  โครงการพัฒนาอสังหาริมทรัพย์จะได้รับผลกระทบจาก
  กฎหมายข้อบังคับที่เกี่ยวข้องกับการใช้ประโยชน์ที่ดิน การควบคุมการจัดสรรที่ดิน
  งานก่อสร้างและออกแบบอาคาร ข้อบัญญัติต่าง ๆ ของกรุงเทพมหานคร
  กฎหมายเกี่ยวกับสิ่งแวดล้อมกฎหมาย เกี่ยวกับการคุ้มครองผู้บริโภคฯลฯ กฎหมายและ
  ข้อบังคับต่าง ๆ เป็นสาเหตุให้เกิดการเปลี่ยนแปลงการใช้ประโยชน์ในพื้นที่ดิน
  ซึ่งผู้ประกอบการต้องศึกษาให้ทันปัจจุบันการณ์ เพื่อมิให้เกิดการออกแบบผัง โครงการที่ผิดพลาด

  (2) การตลาดและภาวะการแข่งขัน

  (ก) กลยุทธ์การตลาด บริษัทฯ เน้นกลยุทธ์ทางการตลาดและนโยบายที่สำคัญ คือ
  การขายสินค้าที่มีคุณภาพในระดับราคาที่ผู้มีรายได้ระดับกลางซื้อได้
  ในการจัดช่องทางการจำหน่ายสินค้าจะมีบ้านตัวอย่างพร้อมกับการตกแต่งภายในเพื่อให้ลูกค้าเลือกชมที่โครงการ
  ส่วนในด้านการโฆษณานั้น บริษัทฯเลือกใช้วิธีการและสื่อโฆษณาต่าง ๆ
  ที่เหมาะสมกับลูกค้าเป้าหมายแต่ละกลุ่มให้ได้รับข้อมูลและข่าวสารเพื่อประกอบการตัดสินใจในการซื้อได้ง่ายขึ้น

  การวางแผนการตลาด บริษัทฯได้จัดให้มีการเก็บข้อมูลทั้งภายในภายนอก เพื่อนำมา
  วิเคราะห์ประกอบรวมกับความชำนาญและประสบการณ์ของผู้บริหารและทีมงานทุก ๆ ฝ่าย
  เพื่อศึกษารายละเอียดและใช้เป็นปัจจัยในการวางแผนการตลาดที่มีประสิทธิภาพ

  ที่ตั้ง ศึกษาศักยภาพทั้งทางคมนาคม สาธารณูปโภคพื้นฐาน และแนวโน้มของความเจริญในชุมชน
  เพื่อตอบสนองความต้องการของผู้อยู่อาศัยในเขตกรุงเทพมหานคร และปริมณฑล

  สินค้าที่มีคุณภาพ บริษัทมีนโยบายที่แน่วแน่ในการก่อสร้างบ้านที่มีคุณภาพ เลือกใช้วัสดุที่มี มาตรฐาน
  มีการวางแผนในการจัดวางผังโครงการในแต่ละโครงการให้เหมาะสมกับพฤติกรรมของลูกค้า
  สำหรับทุก ๆ โครงการ
  รวมถึงการจัดการด้านสาธารณูปโภคและสิ่งอำนวยความสะดวกอย่างครบครัน
  มีการพัฒนาและปรับปรุงแบบบ้านให้ทันสมัยสอดคล้องกับตลาดปัจจุบันและอนาคต

  ราคา การจัดหาที่ดินแต่ละผืนเพื่อนำมาพัฒนาเป็นโครงการขนาดปานกลาง
  และขนาดใหญ่ที่สมบูรณ์แบบ การจัดหาวัสดุที่ใช้ในการก่อสร้าง
  การควบคุมการดำเนินงานอย่างพิถีพิถันทุกขั้นตอนในการก่อสร้างบ้านและพัฒนางานสาธารณูปโภคต่างๆ
  เป็นองค์ประกอบหลักที่บริษัทได้ปฏิบัติเพื่อเป็นข้อได้เปรียบในการควบคุมต้นทุนการผลิต
  ซึ่งต่ำกว่าคู่แข่งขันในละแวกเดียวกัน

  การโฆษณาและประชาสัมพันธ์ เน้นถึงการสร้างภาพพจน์ของบริษัทเกี่ยวกับผู้ถือหุ้น ผู้บริหาร
  รวมถึงสินค้า คือรูปแบบบ้าน การจัดวางผัง การสร้างสภาพแวดล้อมที่ดี คุณภาพของบ้าน
  และการบริการหลังการขาย ความรับผิดชอบต่อผู้อยู่อาศัยในโครงการ
  โดยเลือกใช้สื่อโฆษณาต่างๆ กันไปให้เหมาะสมและสอดคล้องกับกลุ่มเป้าหมายของแต่ละ
  โครงการ เช่น หนังสือพิมพ์ บิลบอร์ด วิทยุ วารสาร และเอกสารประกอบการขาย และ
  Internet

  การจำหน่ายและช่องทางการจำหน่าย บริษัทฯ เน้นระบบการขายตรงโดยให้บริการด้านข้อมูล
  และรายละเอียดเกี่ยวกับบริษัทฯ โครงการ และรูปแบบบ้าน ซึ่งมีศูนย์ข้อมูลที่สำนักงานใหญ่
  และมีสถานที่ตั้งของแต่ละโครงการเป็นจุดรับลูกค้าโดยมี เจ้าหน้าที่บริหารงานขายคอยให้บริการ
  มีบ้านตัวอย่างพร้อมการตกแต่งภายในและการจัดแต่งสวนบริเวณภายนอกให้ชม
  นอกจากนั้นยังมีการจัดแสดงสินค้าโดยการเสนอแบบจำลอง โครงการและแบบจำลองบ้าน
  ตามศูนย์จัดแสดงสินค้าเพื่อให้สินค้าได้แพร่หลายสู่กลุ่ม เป้าหมายอีกทางหนึ่ง
  ตลอดจนการใช้สื่ออิเลคโทรนิคส์ เพื่อให้ข่าวสารข้อมูลเผยแพร่สู่กลุ่มเป้าหมายผ่านทางเครือข่าย
  Internet

  ลักษณะลูกค้า

  การจัดแบ่งลักษณะของลูกค้าแบ่งได้เป็น 2 ประเภท คือ

  1. ลูกค้าเดิม (ลูกค้าที่อาศัยและซื้อบ้านอยู่ในโครงการ)
  ที่มีความต้องการจะขยายและต้องการพื้นที่สำหรับพักอาศัยในขนาดที่ใหญ่ขึ้น
  และจากลูกค้ากลุ่มดังกล่าวนี้จะแนะนำญาติ พี่น้อง และเพื่อน ๆ
  มาเป็นลูกค้าของบริษัทในเวลาต่อมา

  2. ลูกค้าที่ได้รับข้อมูลข่าวสารต่าง ๆ จากสื่อโฆษณาและการประชาสัมพันธ์
  เมื่อลูกค้ากลุ่มนี้ได้ตัดสินใจซื้อบ้านกับบริษัท โดยส่วนใหญ่ในเวลาอีกไม่นานนักก็จะแนะนำคนอื่นๆ
  ให้เข้ามาชมและซื้อบ้านกับโครงการอีก

(ข) ภาวะการแข่งขัน

จำนวนคู่แข่งขัน

คู่แข่งขันที่สำคัญ คือ
คู่แข่งที่มีโครงการตั้งอยู่ในทำเลเดียวกันกับโครงการของสัมมากรและราคาขายอยู่ในระดับเดียวกัน
มีกลุ่มลูกค้าเป้าหมายเดียวกัน คือ ผู้มีรายได้ระดับกลาง

รายชื่อโครงการ ที่ตั้งโครงการ ลักษณะโครงการ

ปัญญาเลคโอม ถนนนิมิตใหม่ บ้านเดี่ยว

บ้านรามอินทรา ถนนพระยาสุเรนทร์ บ้านเดี่ยว

บ้านสีวลี รังสิต คลอง 2 ถนนรังสิต-นครนายก บ้านเดี่ยว

บ้านฟ้าลากูน ถนนรังสิต-นครนายก(คลอง 2) บ้านเดี่ยวและทาวน์เฮาส์

ดิสคัฟเวอรี่เพลส ถนนรังสิต-นครนายก(คลอง 7) บ้านเดี่ยว

ม. ปรีชา ถนนสุวินทวงศ์ บ้านเดี่ยว

 ฟลอราวิลล์ พาร์ค ซิตี้ ถนนรามอินทรา-สุวินทวงศ์ บ้านเดี่ยว 

 บ้านบุรีรมย์ ถนนรามอินทรา-คู้บอน บ้านเดี่ยว 

(3) การจัดหาผลิตภัณฑ์และบริการ 

  (ก) ลักษณะการจัดให้ได้มาซึ่งผลิตภัณฑ์

  บริษัทฯ จะปรับปรุงที่ดินและพัฒนาสาธารณูปโภคพื้นฐานให้แล้วเสร็จไม่ต่ำกว่า ร้อยละ 70
  ของพื้นที่ที่จะเปิดขาย เมื่อทำสัญญาจะซื้อจะขายแล้วบริษัทฯ
  จะเริ่มก่อสร้างก่อนถึงกำหนดรับชำระเงินดาวน์งวดสุดท้ายประมาณ 210-270 วัน
  โดยมีกระบวนการในการจัดหา และควบคุมคุณภาพ ดังนี้

  การควบคุมคุณภาพ บริษัทมีเจ้าหน้าที่คุมงานก่อสร้างที่มีความชำนาญและมีจำนวนเพียงพอ
  ในการควบคุมคุณภาพจะควบคุมตั้งแต่การจัดหาวัสดุที่ใช้ในการก่อสร้าง
  ตลอดจนกรรมวิธีการก่อสร้าง

  การจัดหาวัสดุก่อสร้าง วัสดุก่อสร้างทุกประเภทสามารถจัดหาได้ภายในประเทศ
  และใช้วิธีเจรจาซื้อขายล่วงหน้าโดยการประมาณจำนวนที่ต้องการใช้ในแต่ละปี เพื่อให้
  มั่นใจว่าจะสามารถจัดวัสดุเข้าในกระบวนการก่อสร้างได้อย่างต่อเนื่อง แล้วเสร็จได้ทันเวลา
  โดยไม่มีการสั่งซื้อวัสดุจากผู้จำหน่ายรายใหญ่ ที่มีมูลค่าการซื้อสูงอย่างมีนัยสำคัญ

  การจัดจ้างผู้รับเหมา
  บริษัทจะว่าจ้างผู้รับเหมาภายนอกเป็นผู้ดำเนินงานก่อสร้างสาธารณูปโภคและบ้านพักอาศัย
  โดยผู้รับเหมาส่วนใหญ่จะเป็นผู้รับเหมา
  ขนาดเล็กถึงปานกลางและมีผลงานในบริษัทมาเป็นเวลานาน
  บริษัทจะจัดงานให้แก่ผู้รับเหมาตามความชำนาญงานแต่ละประเภท
  ทำให้บริษัทสามารถควบคุมมาตรฐานการก่อสร้างได้ดียิ่งขึ้นและยังสามารถแก้ไขปัญหาได้ทัน

ขั้นตอนการผลิต

บริษัทมีขั้นตอนในการพัฒนาโครงการ ดังนี้

ศึกษาความเป็นไปได้ของโครงการ

เลือกวิธีการลงทุน

พิจารณาจัดซื้อที่ดิน

เขียนผังโครงการและออกแบบก่อสร้าง

ก่อสร้างสาธารณูปโภค

และบ้านตัวอย่าง

ขาย รับเงินดาวน์ และก่อสร้างบ้าน

โอนกรรมสิทธิ์ให้แก่ลูกค้า

งานบริการหลังการขาย

  (ข) ผลกระทบสิ่งแวดล้อม

  ผลกระทบต่อสิ่งแวดล้อมประการที่สำคัญของโครงการที่อยู่อาศัย คือ น้ำเสียจาครัวเรือน
  ดังนั้นทุกโครงการของบริษัทจึงมีการจัดทำระบบบำบัดน้าเสียที่ถูกต้องตามมาตรฐาน
  และมีการตรวจสอบซ่อมบำรุงเครื่องจักรให้มีสภาพใช้งาน ได้ดีอยู่เสมอ

 (4) งานที่ยังไม่ได้ส่งมอบ

  งานที่ยังไม่ได้ส่งมอบประกอบด้วยค่าก่อสร้างบ้านและพัฒนาที่ดิน ณ วันที่ 31 ธันวาคม 2544
  มีมูลค่า 260.51 ล้านบาท

มูลค่างานที่ยังไม่ได้ส่งมอบเปรียบเทียบ 3 ปี

หน่วย : ล้านบาท

  2544 2543 2542 ค่าก่อสร้างและพัฒนาที่ดิน 260.51 250.53 293.84